Kings of Suburbia

Kings of Suburbia je piatym štúdiovým a tretím anglickým albumom nemeckej rockovej skupiny Tokio Hotel. Album vyšiel 3. októbra v Nemecku a 6. októbra celosvetovo vo vydavateľstve Island Records. Na rozdiel od ich predošlého albumu Humanoid, ktorý vyšiel aj v nemeckom aj v anglickom jazyku má tento album len anglickú verziu. Album má celkovo štyri verzie: Štandardná (11 skladieb), Deluxe (15 skladieb na dvoch CD), Deluxe Edícia Vinyl (15 skladieb na dvoch vinylových platniach) a limitovaná Super Deluxe edícia (15 skladieb na dvoch CD nosičoch vrátane dvoch vinylových platní, kazeta s dvomi demo nahrávkami, ktoré kapela nahrala ešte pod názvom "Devilish" a fotogaléria).

 Informácie o albume 
3. septembra 2014 Bill na svojom oficiálnom účte na sieti Instagram uverejnil obal nového albumu, spolu s názvom a dátumom vydania.Skupina neskôr uverejnila na Facebooku správu o tom, že prvá skladba bude zverejnená na iTunes 12. septembra 2014.

9. septembra 2014 kapela uverejnila na Youtube menší trailer k ich prvej promo skladbe "Run, Run, Run". Tiež informovali, že video k tejto piesni bude uverejnené 12. septembra 2014. Len Bill a Tom sú súčasťou videoklipu. Video je čiernobiele a réžie sa ujal Gianluca Fellini.

17. septembra 2014 kapela informovala na Facebooku, že druhou promo skladbou bude pieseň s názvom "Girl Got a Gun", ku ktorej tiež natočili videoklip, ktorý režíroval Kris Moyes. Skladba bude uverejnená 19. septembra. 

Pilotným singlom albumu je skladba "Love Who Loves You Back", ktorá vyšla 26. septembra 2014, videoklip mal premiéru 30. septembra 2014. Réžie videoklipu sa ujal Vinnie Hobbs.

 Zmena štýlu 
Album je mixom rôznych štýlov, ako alternatívny rock, pop rock a elektronická hudba. Nie je ako ich predchádzajúce albumy. Kapela strávila celkovo päť rokov nahrávaním tohto albumu a počas tohto obdobia skúšali rôzne nové štýly. Väčšinu skladieb na album zložili členovia kapely a celý album bol produkovaný Tomom Kaulitzom. 

 Komerčný úspech albumu 
Kings of Suburbia je najúspešnejším albumom Tokio Hotel, ktorý sa dostal na prvé miesto v rebríčku iTunes v celkom tridsiatich krajinách a do Top 5 v ďalších sedemnástich.
 Setlist 

 Hitparády 
Hitparády (2014)Najvyššie dosiahnuté miestoRakúsky rebríček8Belgický (Valónijský) rebríček13Belgický (Flámsky) rebríček23Český rebríček15Nemecký rebríček2Francúzsky rebríček12Taliansky rebríček5Holandsky rebríček23Portugalsky rebríček27Španielsky rebríček17Švajčiarsky rebríček11
 Zdroj 

Kategória:Hudobné albumy z 2014
Kategória:Albumy Tokio Hotel